Sukladno Ugovoru o dodjeli bespovratnih sredstava za projekte koji se financiraju iz Europskih strukturnih i investicijskih fondova u financijskom razdoblju 2014.-2020. te *„Pravilima o provedbi postupaka nabave za neobveznike Zakona o javnoj nabavi“,* Hrvatski Crveni križ Gradsko društvo Crvenog križa Koprivnica u okviru projekta *„Centar za pomoć u kući Koprivnica“ (referentni broj ugovora: KK.08.1.3.04.0012)* financiranog temeljem javnog poziva Ministarstva regionalnog razvoja i fondova Europske unije, referentna oznaka poziva: KK.08.1.3.04, vezanog uz unapređivanje infrastrukture za pružanje socijalnih usluga u zajednici kao podrška procesu deinstitucionalizacije, dana 04. studenog 2022. godine objavljuje:

**POZIV NA DOSTAVU PONUDA**

**za predmet nabave**

**„Nabava namještaja i opreme za Centar za pomoć u kući Koprivnica“**

**Evidencijski broj nabave:** 1-2022

**Naručitelj:** **Hrvatski Crveni križ Gradsko društvo Crvenog križa Koprivnica**

URBROJ: 02-68/02-2022

Koprivnica, studeni 2022. godine

SADRŽAJ

[1. OPĆI PODACI 2](#_Toc118452329)

[1.1. Podaci o naručitelju 2](#_Toc118452330)

[1.2. Osoba ili služba zadužena za kontakt 2](#_Toc118452331)

[1.3. Evidencijski broj nabave 2](#_Toc118452332)

[1.4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave Poziva na dostavu ponuda 2](#_Toc118452333)

[1.5. Vrsta postupka nabave 3](#_Toc118452334)

[1.6. Vrsta ugovora o nabavi 3](#_Toc118452335)

[1.7. Procijenjena vrijednost nabave 3](#_Toc118452336)

[2. OPIS PREDMETA NABAVE 4](#_Toc118452337)

[2.1. Naziv i opis predmeta nabave 4](#_Toc118452338)

[2.2. Tehničke specifikacije predmeta nabave 4](#_Toc118452339)

[2.3. Kriterij za ocjenu jednakovrijednosti predmeta nabave 4](#_Toc118452340)

[2.5. Količina predmeta nabave 5](#_Toc118452341)

[2.6. Grupe predmeta nabave 5](#_Toc118452342)

[2.7. Troškovnik 5](#_Toc118452343)

[2.8. Mjesto i rok isporuke 6](#_Toc118452344)

[3. OBVEZNI RAZLOZI ISKLJUČENJA PONUDITELJA (za sve grupe predmeta nabave) 7](#_Toc118452345)

[4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 9](#_Toc118452346)

[4.1. Sposobnost za obavljanje profesionalne djelatnosti (za sve grupe predmeta nabave) 9](#_Toc118452347)

[4.2. Uvjeti tehničke i stručne sposobnosti i njihove minimalne razine (za sve grupe predmeta nabave) 10](#_Toc118452348)

[5. ZAJEDNICA GOSPODARSKIH SUBJEKATA 10](#_Toc118452349)

[6. ODREDBE KOJE SE ODNOSE NA PODUGOVARATELJE 10](#_Toc118452350)

[7. PODACI O PONUDI 11](#_Toc118452351)

[7.1. Oblik i način izrade ponude 11](#_Toc118452352)

[7.2. Sadržaj ponude 12](#_Toc118452353)

[7.3. Način dostave ponuda i/ili izmjena/dopuna ponuda 12](#_Toc118452354)

[7.4. Način određivanja cijene ponude 13](#_Toc118452355)

[7.5. Rok valjanosti ponude 13](#_Toc118452356)

[7.6. Kriterij za odabir ponude (za sve grupe predmeta nabave) 13](#_Toc118452357)

[7.7. Pojašnjenje i upotpunjavanje dokumenata 15](#_Toc118452358)

[8. OSTALE ODREDBE 15](#_Toc118452359)

[8.1. Vrsta, sredstvo i uvjeti jamstva (za sve grupe predmeta nabave) 15](#_Toc118452360)

[8.2. Rok, način i uvjeti plaćanja 18](#_Toc118452361)

[8.3. Datum, vrijeme i mjesto dostave ponuda 19](#_Toc118452362)

[8.4. Donošenje odluke o odabiru ili poništenju 19](#_Toc118452363)

## 1. OPĆI PODACI

### 1.1. Podaci o naručitelju

Naručitelj: Hrvatski Crveni križ Gradsko društvo Crvenog križa Koprivnica

Adresa: Braće Radića 7, 48000 Koprivnica

OIB: 86728714397

Odgovorna osoba naručitelja: Adela Sočev, univ. spec. pol., ravnateljica Hrvatskog Crvenog križa Gradsko društvo Crvenog križa Koprivnica

Telefon: +385 48 642 193

Url: https://www.hck-koprivnica.hr/

E-mail: hrvatski.crveni.kriz1@kc.t-com.hr

### 1.2. Osoba ili služba zadužena za kontakt

Adela Sočev, univ. spec. pol., ravnateljica

e-mail: hrvatski.crveni.kriz1@kc.t-com.hr

Tijekom roka za dostavu ponuda zainteresirani gospodarski subjekti mogu zahtijevati dodatne informacije, objašnjenja ili izmjene u vezi s uvjetima iz Poziva na dostavu ponuda. Dodatne informacije bit će objavljene bez navođenja podataka o podnositelju zahtjeva na internetskoj stranici www.strukturnifondovi.hr, gdje je objavljen i Poziv na dostavu ponuda. Ako Naručitelj za vrijeme roka za dostavu ponuda mijenja Poziv na dostavu ponuda, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen osnovni Poziv na dostavu ponuda. U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, potrebno je razmjerno produljiti rok za dostavu ponuda za minimalno 5 dana, računajući od dana objave izmjene.

Komunikacija i svaka druga razmjena informacija između Naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-maila: hrvatski.crveni.kriz1@kc.t-com.hr.

### 1.3. Evidencijski broj nabave

1-2022

### 1.4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave Poziva na dostavu ponuda

Naručitelj je u ulozi neobveznika Zakona o javnoj nabavi (dalje: NOJN) obvezan postupati po načelu izbjegavanja sukoba interesa sukladno *„Pravilima o provedbi postupaka nabave za neobveznike Zakona o javnoj nabavi“*. Navedeno znači da bi se iz postupka, što uključuje i sklapanje ugovora/izdavanje narudžbenice trebale izuzeti osobe koje su u sukobu interesa u odnosu na povezana društva i povezane osobe, osim u slučaju ako je povezano društvo odnosno povezana osoba (obuhvaćeno terminom: povezani subjekti) jedino koje može isporučiti robu, radove ili usluge zbog tehničkih razloga ili razloga postojanja isključivih prava na predmetu koji se nabavlja, a što je NOJN dužan i dokazati.

Sukob interesa između NOJN-a i povezanih subjekta obuhvaća situacije kada predstavnici NOJN-a , koji su uključeni u provedbu postupka nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, i to:

1. ako predstavnik NOJN-a istodobno obavlja upravljačke poslove u povezanom subjektu, ili
2. ako je predstavnik NOJN-a vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.
3. ako je riječ o srodnicima po krvi u pravoj liniji ili u pobočnoj liniji do četvrtog stupnja, srodnicima po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana te ako je opravdana primjena posebnog postupka nabave iz točke 4.3. točki a) i b) *Pravila o provedbi postupaka nabave za neobveznike Zakona o javnoj nabavi.*

Naručitelj je u sukobu interesa sa sljedećim gospodarskim subjektima:

1. STOLART, obrt za ugradnju stolarije i usluge, vl. Zoran Jakupić, Koprivnički Ivanec, Koprivnička 12 B

Popis navedenih gospodarskih subjekata nalazi se na službenoj web stranici naručitelja: <https://www.hck-koprivnica.hr/nabava/>

Popis gospodarskih subjekati s kojima su članovi stručnog povjerenstva i druge osobe koje su uključene u provedbu ili koje mogu utjecati na odlučivanje Naručitelja u ovom postupku nabave u sukobu interesa:

1. Leota d.o.o., Travnik 23, 40000 Čakovec
2. Leota projekti d.o.o., Travnik 23, 40000 Čakovec

### 1.5. Vrsta postupka nabave

Postupak nabave s obveznom objavom Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr) sukladno *„Pravilima o provedbi postupaka nabave za neobveznike Zakona o javnoj nabavi“* temeljem javnog poziva Ministarstva regionalnog razvoja i fondova Europske unije, referentna oznaka poziva: KK.08.1.3.04, vezanog uz unapređivanje infrastrukture za pružanje socijalnih usluga u zajednici kao podrška procesu deinstitucionalizacije koji je dostupan na internetskoj adresi www.strukturnifondovi.hr.

### 1.6. Vrsta ugovora o nabavi

Ugovor o nabavi robe.

### 1.7. Procijenjena vrijednost nabave

Procijenjena vrijednost nabave iznosi **1.117.551,23 HRK (bez PDV-a).**

Predmet nabave podijeljen je u dvije grupe i to kako slijedi:

* **GRUPA 1: Nabava namještaja – 390.000,00 HRK**
* **GRUPA 2: Nabava profesionalne kuhinje – 727.551,23 HRK**

Ponuditelj može dati ponudu za jednu, više ili sve grupe predmeta nabave. Za svaku grupu predmeta nabave podnosi se zasebna ponuda.

Za svaku grupu predmeta nabave Ponuditelj može dostaviti samo jednu ponudu u svojstvu Ponuditelja ili člana Zajednice ponuditelja.

Ovaj predmet nabave sufinancira se u okviru projekta *Centar za pomoć u kući Koprivnica*, broj ugovora o dodjeli bespovratnih sredstava KK.08.1.3.04.0012.

## 2. OPIS PREDMETA NABAVE

### 2.1. Naziv i opis predmeta nabave

Predmet nabave je nabava opreme potrebne za opremanje objekta *Centar za pomoć u kući Koprivnica* nakon izgradnje istog. Trošak opreme odnosi se na opremanje 32 infrastrukturne jedinice unutar zgrade. Riječ je o opremanju kuhinje, poludnevnog boravka za starije osobe, prihvatilišta za beskućnike te pratećih ureda.

Riječ je o opremi koja je neophodna za osiguravanje funkcionalnosti objekta te su istu ponuditelji obavezni dostaviti i montirati, tj. staviti u potpunu funkcionalnost na lokaciji Centra za pomoć u kući Koprivnica.

Oprema i specifikacije iste definirani su Troškovnicima opreme za svaku grupu predmeta nabave koji čine sastavni dio ovog Poziva na dostavu ponuda. Troškovnici su sastavni dio Poziva na dostavu ponuda i stavljeni su na raspolaganje na isti način kao i ovaj Poziv, tj. na internetskoj stranici [www.strukturnifondovi.hr](http://www.strukturnifondovi.hr).

Ponuditelji su obvezni predmet nabave ponuditi sukladno Troškovnicima kao i ostalim uvjetima navedenim u ovom Pozivu na dostavu ponuda.

Isporučena roba mora biti nova i nekorištena te udovoljiti svim standardima prema pozitivnim propisima Republike Hrvatske.

Odabrani gospodarski subjekti su obvezni za svaku grupu predmeta nabave za koju podnose svoju ponudu, Naručitelju ponuditi i u cijelosti isporučiti novu, nekorištenu, zapakiranu i neoštećenu robu, koja mora u cijelosti odgovarati Troškovnicima navedenima u ovom Pozivu.

### 2.2. Tehničke specifikacije predmeta nabave

Zahtjevi tehničke specifikacije predmeta nabave, njegova vrsta, kvaliteta i količina u cijelosti su iskazani u Troškovniku za svaku grupu predmeta nabave zasebno.

### 2.3. Kriterij za ocjenu jednakovrijednosti predmeta nabave

Za sve stavke troškovnika u kojima se možebitno traži ili navodi marka ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju ponuditelj može ponuditi ''ili jednakovrijedno'' traženom ili navedenom. Kriteriji mjerodavni za ocjenu jednakovrijednosti navedeni su u troškovnicima kao minimalne tehničke karakteristike koje mora zadovoljiti jednakovrijedan proizvod. Ako ponuditelj nudi jednakovrijedno traženom ili navedenom u Troškovniku mora na za to predviđenim praznim mjestima troškovnika, prema odgovarajućim stavkama, navesti podatke o tome što nudi (npr. proizvod, tip i sl. kako bi se Naručitelju omogućila ocjena jednakovrijednosti). Za slučaj da u troškovniku nema predviđenih mjesta i/ili dovoljno mjesta za upis jednakovrijednog potrebno je dostaviti podatke na zasebnom dokumentu s poveznicom na stavku Troškovnika kako bi se moglo utvrditi na koju se stavku jednakovrijedan proizvod odnosi. U slučaju nuđenja jednakovrijedne robe/rada/usluge, kao dokaz jednakovrijednosti, ponuditelj mora dostaviti tehničku dokumentaciju iz koje je moguća i vidljiva usporedba te nedvojbena ocjena jednakovrijednosti (tehničke karakteristike, atesti, norme, certifikati, sukladnosti i sl.). Dokazi jednakovrijednosti daju se u svrhu ocjene da li ponuđeni proizvodi imaju tražene karakteristike proizvoda navedene u troškovnicima.

Naručitelj može od ekonomski najpovoljnijeg ponuditelja zatražiti dostavu tehničke dokumentacije o proizvodu iz koje je moguća i vidljiva usporedba te nedvojbena ocjena jednakovrijednosti. Dokazi jednakovrijednosti provjeravat će se tijekom pregleda i ocjene ponuda.

Ponuđeni jednakovrijedan proizvod mora zadovoljiti sve tražene karakteristike proizvoda navedene u troškovniku.

Ukoliko ponuditelj ostavi prazna mjesta na kojem se opisuju jednakovrijedni proizvodi smatrat će se da je nudio proizvod naveden u stavkama troškovnika.

***2.4. Odredbe o normama***

Za slučaj da su u ovom Pozivu na dostavu ponuda i Troškovniku navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi Naručitelj ističe da ponuditelj treba ponuditi predmet nabave u skladu s normama iz ovog Poziva na dostavu ponuda ili jednakovrijednim normama. Stoga je za svaku navedenu normu navedenu po dotičnom normizacijskom sustavu dozvoljeno nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

### 2.5. Količina predmeta nabave

Vrsta i količina predmeta nabave u cijelosti je iskazana u Troškovnicima za svaku grupu predmeta nabave.

Količina predmeta nabave je točna.

### 2.6. Grupe predmeta nabave

Predmet nabave podijeljen je na grupe kako slijedi:

* GRUPA 1: Nabava namještaja
* GRUPA 2: Nabava profesionalne kuhinje

### 2.7. Troškovnik

Obrazac Troškovnika za svaku grupu predmeta nabave nalazi se kao Prilog II. ovog Poziva na dostavu ponuda (za svaku grupu predmeta nabave postoji zaseban troškovnik).

Troškovnik mora biti popunjen na izvornom predlošku, bez mijenjanja, ispravljanja i prepisivanja izvornog teksta. Ponuditeljima nije dopušteno mijenjati tekst troškovnika.

Sve stavke troškovnika trebaju biti ispunjene. Prilikom popunjavanja troškovnika ponuditelj cijenu stavke izračunava kao umnožak količine stavke i jedinične cijene stavke.

Cijena ponude izražava se za cjelokupni predmet. Jedinične cijene svake stavke Troškovnika i ukupna cijena moraju biti zaokružene na dvije decimale.

Ako ponuditelj ne ispuni sve stavke Troškovnika u skladu sa zahtjevima ovog Poziva na dostavu ponuda, promijeni tekst ili količine navedene u Troškovniku, Naručitelj će takav troškovnik, to jest ponudu, smatrati ponudom koja je suprotna odredbama ovog Poziva na dostavu ponuda te će ponuda biti odbijena.

Podatke treba unijeti u obrazac Troškovnika na sljedeći način:

1. cijene stavke (jedinične cijene) navedene u troškovniku moraju biti iskazane bez obračunatog PDV-a,
2. ponuditelj mora ispuniti sve stavke troškovnika, u skladu s obrascem troškovnika. Ponuditelj treba upisati cijenu za svaku stavku troškovnika koja u stupcu „Količina“ ima navedenu numeričku vrijednost,
3. cijene stavaka (jedinične cijene) se navode s decimalnim brojem s decimalnim zarezom i dva decimalna mjesta,
4. ponuditelj je obvezan u obrazac troškovnika upisati iznos = 0,00 ako određeni rad/uslugu/robu neće naplaćivati, odnosno ako je nudi besplatno ili je ista već uračunata u cijenu neke druge usluge iz troškovnika,
5. prilikom ispunjavanja Troškovnika ponuditelj „Ukupnu cijenu“ stavke izračunava kao umnožak „Količine“ i „Jedinične cijene“ stavke,
6. u cijenu ponude moraju biti uračunati svi troškovi i popusti,
7. sveukupne cijene (bez PDV-a) koje ponuditelj iskazuje na dnu troškovnika, ponuditelj upisuje u za to predviđeno mjesto u rekapitulaciji.

Za grupu predmeta nabave, gospodarski subjekt **OBAVEZNO POPUNJAVA** stupac «Ponuđene tehničke specifikacije» definirajući **detaljno tehničke specifikacije ponuđene robe** (NAPOMENA: gospodarski subjekt popunjava stupac upisujući točne karakteristike ponuđene robe, izbjegavajući pri tome popunjavanje stupca samo riječima kao što su npr. „zadovoljava“, „DA“ ili „odgovara traženom“).

Kako bi se ponuda smatrala valjanom, ponuđeni predmet nabave mora zadovoljiti sve što je traženo u obrascu Troškovnika.

U slučaju postojanja sumnje u istinitost podataka navedenih u stupcu Ponuđenetehničke specifikacije, Naručitelj zadržava pravo provjere navedenih podataka bilo kojim prikladnim sredstvom / načinom (npr. provjerom podataka objavljenih na internet stranicama proizvođača, distributera ili se može obratiti proizvođaču i sl.).

**Ponuditelji ne trebaju, dakle nisu obvezni, popunjeni i u ponudi priloženi Troškovnik ovjeravati i/ili potpisivati na bilo koji način i od bilo koga.**

### 2.8. Mjesto i rok isporuke

Mjesto isporuke robe je na adresi Centra za pomoć u kući Koprivnica, Herešinska ulica, 48000 Koprivnica, Hrvatska.

Obveza isporuke i montaže opreme do pune funkcionalnosti nastaje po obostranom potpisu ugovora.

Rok isporuke i montaže opreme je kako slijedi:

|  |  |
| --- | --- |
| **BROJ I NAZIV GRUPE** | **ROK ZA ISPORUKU** |
| GRUPA 1: Nabava namještaja | 90 kalendarskih dana od dana potpisa ugovora o nabavi |
| GRUPA 2: Nabava profesionalne kuhinje | 60 kalendarskih dana od dana potpisa ugovora o nabavi |

VAŽNO: Vezano uz rok isporuke opreme u sklopu grupe 2 predmeta nabave, isporuku profesionalne kuhinje potrebno je uskladiti sa Izvođačem radova budući da će se ista postavljati paralelno s izvođenjem/finaliziranjem radova u kuhinji. Prilikom isporuke te montaže profesionalne kuhinje, Ponuditelj je obavezan surađivati s ugovorenim izvođačem radova te Naručiteljem.

Predmetni radovi su trenutno u tijeku te je njihov očekivani završetak predviđeni za 27. prosinca 2022. godine. Moguća je promjena očekivanog završetka radova te će Isporučitelj o istome biti obaviješten u roku od 14 dana od datuma saznanja Naručitelja o istome.

Što se tiče isporuke opreme koja predstavlja predmet nabave, dozvoljena je isporuka iste u više navrata u slučaju dogovora i suglasnosti Naručitelja.

Nakon isporuke i montaže kompletne opreme iz predmeta nabave predstavnici Naručitelja i Isporučitelj izvršit će primopredaju i konačni obračun istog i o tome sastaviti Zapisnik.

Završetak svih ugovornih obveza između naručitelja i isporučitelja je dan potpisa primopredajnog zapisnika u kojem nema primjedbi vezanih na kvalitetu ili funkcionalnost isporučene opreme u odnosu na traženu i ponuđenu opremu.

U slučaju kašnjenja u isporuci, uzrokovanoj krivnjom odabranog ponuditelja, naručitelj može naplatiti ugovornu kaznu u iznosu od pet promila (5‰) od vrijednosti ugovora bez PDV-a, za svaki dan kašnjenja do uredne isporuke, s tim da ukupni iznos ugovorne kazne ne može prijeći deset posto (10%) od vrijednosti ugovora bez PDV-a.

Naručitelj neće naplatiti ugovornu kaznu ukoliko je kašnjenje ili nemogućnost ispunjenja nastalo uslijed više sile ili krivnjom naručitelja. Pod višom silom podrazumijeva se slučaj kada ispunjenje ugovorne obveze postane nemoguće ili otežano zbog izvanrednih, vanjskih i nepredvidivih okolnosti koje odabrani ponuditelj nije mogao spriječiti, otkloniti ili izbjeći.

Ukoliko je kašnjenje u isporuci toliko da ugovorna kazna obračunom prelazi 10% od vrijednosti ugovora bez PDV-a, naručitelj može raskinuti ugovor i naplatiti jamstvo za uredno ispunjenje ugovora.

## 3. OBVEZNI RAZLOZI ISKLJUČENJA PONUDITELJA (za sve grupe predmeta nabave)

***3.1. Gospodarski subjekt će biti isključen iz postupka ukoliko:***

**3.1.1.** je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara;

**3.1.2.** nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna;

**3.1.3**. ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.

**3.2.** Nepostojanje razloga za isključenje iz točke 3.1. ovog Poziva na dostavu ponuda **ponuditelj će dokazati Izjavom o nepostojanju razloga isključenja koju dostavlja s ponudom, potpisanom od strane ovlaštene osobe za zastupanje.** Prijedlog navedene izjave čini Prilog III. ovog Poziva na dostavu ponuda.

Osim spomenute Izjave, Naručitelj će kao dokaz da se ponuditelj ne nalazi u jednoj od situacija navedenih u točki 3.1. prihvatiti i relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara i to kako slijedi:

**3.2.1.** Kao dokaz da se ponuditelj ne nalazi u situaciji navedenoj u točki 3.1.1. ovog Poziva, Naručitelj će prihvatiti sljedeće ažurirane popratne dokumente:

1. Izvadak iz kaznene evidencije ili drugog odgovarajućeg registra ili, ako to nije moguće,
2. jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz podtočke 3.1.1. ovog Poziva.

Smatra se da su navedeni dokumenti ažurirani ako nisu stariji više od šest mjeseci od dana početka postupka nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz podtočke 1. i 2. ove točke ili ako ne obuhvaćaju sve okolnosti iz točke 3.1.1. ovog Poziva, oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Smatra se da su navedeni dokumenti ažurirani ako nisu stariji od dana početka postupka nabave.

**3.2.2.** Kao dokaz da se ponuditelj ne nalazi u situaciji navedenoj u točki 3.1.2. ovog Poziva, Naručitelj će prihvatiti sljedeće ažurirane popratne dokumente:

1. Potvrdu porezne uprave ili
2. drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz podtočke 3.1.2. ovog Poziva.

Smatra se da su navedeni dokumenti ažurirani ako nisu stariji od dana početka postupka nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz podtočke 1. i 2. ove točke Poziva ili ako ne obuhvaćaju sve okolnosti iz podtočke 3.1.2. ovog Poziva, oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Smatra se da su navedeni dokumenti ažurirani ako nisu stariji od dana početka postupka nabave.

**3.2.3.** Kao dokaz da se ponuditelj ne nalazi u situaciji navedenoj u točki 3.1.3. ovog Poziva, Naručitelj će prihvatiti potpisanu i ovjerenu Izjavu o nepostojanju razloga isključenja koju dostavlja s ponudom.

Postojanje ili nepostojanje osnova za isključenje iz točke 3.1.3. utvrđuje Naručitelj na temelju odgovarajućih informacija i dokaza kojima raspolaže pa stoga gospodarski subjekti ne trebaju naknadno dostavljati posebne dokaze da ne postoje osnove za isključenje iz točke 3.1.3.

**Napomena:** ponuditelj u trenutku podnošenja svoje ponude nije obavezan dostaviti relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara definirane točkama 3.2.1., 3.2.2. i 3.2.3. ovog Poziva. U trenutku podnošenja svoje ponude, ponuditelj je obavezan dostaviti *Izjavu o nepostojanju razloga isključenja koju dostavlja s ponudom, potpisanom od strane ovlaštene osobe za zastupanje.*

**3.3.** U slučaju da ponuditelj u sklopu svoje ponude dostavi Izjavu o nepostojanju razloga isključenja koju dostavlja s ponudom, potpisanom od strane ovlaštene osobe za zastupanje, Naručitelj može prije donošenja Odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurne popratne dokumente kojima dokazuje da ne postoje osnove za isključenje.

**3.4.** U slučaju zajednice gospodarskih subjekata i/ili podugovaratelja, okolnosti vezane uz razloge isključenja utvrđuju se za sve članove zajednice gospodarskih subjekata pojedinačno i/ili za svakog podugovaratelja pojedinačno.

**3.5.** U slučaju kada se ponuditelj za dokazivanje sposobnosti oslanja na druge gospodarske subjekte, okolnosti vezane uz razloge isključenja utvrđuju se za sve gospodarske subjekte pojedinačno na čiju se sposobnost ponuditelj oslanja.

**3.6.** Ukoliko neki od razloga isključenja postoji kod podugovaratelja i/ili gospodarskog subjekta na čiju se sposobnost ponuditelj oslanja, Naručitelj u postupku pregleda i ocjene mora zahtijevati od ponuditelja da zamijeni podugovaratelja i/ili gospodarski subjekt kod kojeg postoji neki od razloga za isključenje.

## 4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

Svi dokazi kojima ponuditelj dokazuje tražene uvjete sposobnosti mogu se dostaviti u **neovjerenoj preslici** (neovjerenom preslikom smatra se i neovjerena preslika elektroničke isprave na papiru).

Naručitelj će ponuditelja isključiti iz postupka nabave ako je dostavio lažne podatke pri dostavi dokumenata traženih u ovom Pozivu za dostavu ponuda. U slučaju postojanja sumnje u istinitost podataka navedenih u dokumentima koje su ponuditelji dostavili, Naručitelj može radi provjere istinitosti podataka od ponuditelja zatražiti da u primjerenom roku dostave izvornike ili ovjerene preslike tih dokumenata koji nisu stariji od dana u kojem istječe rok za dostavu ponuda.

### 4.1. Sposobnost za obavljanje profesionalne djelatnosti (za sve grupe predmeta nabave)

Svaki ponuditelj (uključujući i svaki član zajednice gospodarskih subjekata pojedinačno, svaki podugovaratelj pojedinačno i/ili gospodarski subjekt pojedinačno na čiju se sposobnost ponuditelj oslanja) mora u ovom postupku nabave dokazati svoj **upis u sudski, obrtni, strukovni ili drugi odgovarajući registar u državi njegova poslovnog nastana**.

Kao dokaz sposobnosti iz ove točke dostavlja se važeći izvadak iz sudskog registra ili potvrda trgovačkog suda ili drugog nadležnog tijela u državi poslovnog nastana gospodarskog subjekta.

Traženi dokazi ne smiju biti stariji od 3 mjeseca računajući od dana objave Poziva na dostavu ponuda na stranicama www.strukturnifondovi.hr.

### 4.2. Uvjeti tehničke i stručne sposobnosti i njihove minimalne razine (za sve grupe predmeta nabave)

Gospodarski subjekt mora u postupku nabave dokazati da je u godini u kojoj je započeo postupak nabave i tijekom 3 godine koje prethode toj godini izvršio najmanje 1, a najviše 3 isporuke robe koje su iste ili slične grupi(ama) predmeta nabave, vrijednosti minimalno kumulativno u iznosu procijenjene vrijednosti nabave grupe(a) predmeta nabave za koju(e) predaju ponudu.

Kao dokaz da ima traženu tehničku i stručnu sposobnost gospodarski subjekt dostavlja popis isporuka robe izvršenih u godini u kojoj je započeo postupak nabave tijekom 3 godina koje prethode toj godini. Popis sadržava predmet isporuke, vrijednost isporuke, datum te naziv druge ugovorne strane.

U Popisu isporuka, vrijednosti isporuka mogu biti izražene i u valuti različitoj od valute HRK. Naručitelj će u tom slučaju, prilikom računanja protuvrijednosti, za valutu koja je predmet konverzije u HRK koristiti srednji tečaj Hrvatske narodne banke koji je u primjeni na dan slanja na objavu ovog Poziva na dostavu ponuda, tj. tečaj za valute koje ne kotiraju na službenom deviznom tržištu Republike Hrvatske koji je u primjeni na dan slanja na objavu ovog Poziva na dostavu ponuda.

***Uvjeti sposobnosti u slučaju zajednice gospodarskih subjekata:***

U slučaju zajednice gospodarskih subjekata svi članovi zajednice gospodarskih subjekata ponuditelja moraju pojedinačno dokazati nepostojanje okolnosti iz točaka 3. i sposobnost za obavljanje profesionalne djelatnosti iz točke 4.1. ovog Poziva.

Članovi zajednice skupno (zajednički) dokazuju da ispunjavaju tražene kriterije za kvalitativni odabir gospodarskog subjekta iz točke 4.2. ovog Poziva.

## 5. ZAJEDNICA GOSPODARSKIH SUBJEKATA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ponuda zajednice gospodarskih subjekata mora sadržavati podatke o svakom članu zajednice gospodarskih subjekata uz obveznu naznaku člana zajednice gospodarskih subjekata koji je voditelj zajednice, te koji je ovlašten za komunikaciju s Naručiteljem.

Ponuda zajednice gospodarskih subjekata mora sadržavati podatke o tome koji će dio ugovora o nabavi (predmet, količina, vrijednost, postotni dio) izvršavati pojedini član zajednice gospodarskih subjekata.

Naručitelj neposredno plaća svakom članu zajednice gospodarskih subjekata za onaj dio ugovora o nabavi koji je on izvršio, ako zajednica gospodarskih subjekata ne odredi drugačije.

Odgovornost gospodarskih subjekata iz zajednice je solidarna.

## 6. ODREDBE KOJE SE ODNOSE NA PODUGOVARATELJE

Gospodarski subjekt koji namjerava dati dio ugovora o nabavi u podugovor obavezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

Ako je gospodarski subjekt dio ugovora o nabavi dao u podugovor, podaci iz točaka 1. i 2. ovoga stavka moraju biti navedeni u ugovoru o nabavi.

Naručitelj će neposredno plaćati podugovaratelju za dio ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo ili u slučaju da ugovaratelj dokaže da su obveze prema podugovaratelju za taj dio ugovora već podmirene.

Ugovaratelj mora svom računu priložiti račune svojih podugovaratelja koje je prethodno potvrdio. Ugovaratelj može tijekom izvršenja ugovora o nabavi Naručitelja zahtijevati:

1. promjenu podugovaratelja za onaj dio ugovora o nabavi koji je prethodno dao u podugovor;
2. uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o nabavi bez poreza na dodanu vrijednost, neovisno o tome je li prethodno dao dio ugovora o nabavi u podugovor ili nije;
3. preuzimanje izvršenja dijela ugovora o nabavi koji je prethodno dao u podugovor.

Uz zahtjev, ugovaratelj Naručitelju dostavlja podatke i dokumente za novog podugovaratelja.

1. koji dio ugovora namjerava dati u podugovor (predmet ili količina, vrijednost ili postotni udio)
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

Naručitelj neće odobriti zahtjev ugovaratelja:

1. ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za iskljuĉenje
2. ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o nabavi.

## 7. PODACI O PONUDI

### 7.1. Oblik i način izrade ponude

1. Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda.
2. Propisani tekst Poziva ne smije se mijenjati i nadopunjavati.
3. Ponuda treba biti predana sa svim dokumentima navedenima u ovom Pozivu za dostavu ponuda.
4. Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Kad je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.
5. Ponuda mora biti uvezana u cjelinu na način da se onemogući naknadno vađenje ili umetanje listova ili dijelova ponude (npr. jamstvenikom – vrpcom čija su oba kraja na posljednjoj strani pričvršćena naljepnicom ili utisnutim žigom).
6. Ponuda se izrađuje u papirnatom obliku i predaje se u izvorniku.
7. Izvornik ponude treba biti napisan na računalu i ispisan, otipkan ili napisan neizbrisivom tintom.
8. Ponuda mora biti potpisana od strane odgovorne osobe ponuditelja.
9. Ispravci u ponudi moraju biti izrađeni na način da su vidljivi ili dokazivi (npr. brisanje ili uklanjanje slova ili otiska). Ispravci moraju uz navod datuma biti potvrđeni pravovaljanim potpisom i pečatom ovlaštene osobe ponuditelja.
10. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama. Za dijelove ponude koji nisu na hrvatskom jeziku, ponuditelj je obvezan iste dostaviti u izvorniku sa prijevodom na hrvatskom jeziku.

Iznimno je moguće navesti pojmove, nazive projekata ili publikacije i sl. na stranom jeziku. Ponuditeljima je u ponudi dozvoljeno koristiti pojedine izraze koji se smatraju internacionalizmima. Ostale riječi ili navodi moraju biti na hrvatskom jeziku.

1. U ponudi mora biti u cijelosti ispunjen i priložen izvorni Troškovnik za grupu ili grupe predmeta nabave za koju se daje ponuda koji je dio ovog Poziva (Prilog II. Troškovnik).

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

Naručitelj zadržava pravo da, prije potpisivanja Ugovora, od najpovoljnijeg ponuditelja zatraži dostavu izvornika ili ovjerenih preslika svih onih dokumenata koji su u ponudi bili dostavljeni u preslici.

### 7.2. Sadržaj ponude

1. Prilozi prema redoslijedu rednog broja obrasca

* Prilog I. Ponudbeni list
* Prilog II. Troškovnik
* Prilog III. Izjava o nepostojanju razloga za isključenja
* Prilog IV. Izjava o dostavi jamstva za otklanjanje nedostataka u jamstvenom roku

1. Dokazi sposobnosti

* Dokaz sposobnosti za obavljanje profesionalne djelatnosti sukladno točki 4.1. ovog Poziva (važeći izvadak iz sudskog registra ili potvrda trgovačkog suda ili drugog nadležnog tijela u državi poslovnog nastana gospodarskog subjekta)
* Dokaz tehničke i stručne sposobnosti sukladno točki 4.2. ovog Poziva (popis isporuka)

1. Jamstvo za ozbiljnost ponude

### 7.3. Način dostave ponuda i/ili izmjena/dopuna ponuda

Ponuditelj dostavlja ponudu u pisanom obliku u zatvorenoj omotnici na kojoj moraju biti navedeni sljedeći podaci:

* naziv i adresa naručitelja: **Hrvatski Crveni križ Gradsko društvo Crvenog križa Koprivnica, Braće Radića 7, 48000 Koprivnica**
* evidencijski broj nabave kojeg je Naručitelj dodijelio nadmetanju: **1-2022**
* naziv predmeta nabave: **„Nabava namještaja i opreme za Centar za pomoć u kući Koprivnica“, GRUPA \_\_\_\_\_\_\_\_\_\_\_\_\_\_\_\_**
* naznaka: **„NE OTVARAJ“**
* **naziv i adresa ponuditelja**, kako bi istu bilo moguće neotvorenu vratiti pošiljatelju za slučaj da je ponuda podnesena nakon isteka roka za podnošenje ponude

Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Nakon proteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju.

Nije dopušteno dostavljanje ponude elektroničkim putem.

### 7.4. Način određivanja cijene ponude

Cijena ponude piše se brojkama u apsolutnom iznosu zaokruženo na dvije decimale.

Cijena ponude izražava se u kunama.

Jedinične cijene izražene u ponudi fiksne su i nepromjenjive te se ne mogu povećavati.

U cijenu ponude bez poreza na dodanu vrijednost moraju biti uračunati svi troškovi (troškovi nabave, rada, isporuke, montaže, jamstava i sl.) te popusti.

Ukoliko ponuditelj nije u sustavu PDV-a, tada na Ponudbenom listu i Troškovniku na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

Naručitelj ne može koristiti pravo na pretporez te uspoređuje cijene ponuda s porezom na dodanu vrijednost.

Naručitelj će u slučaju dostave ponuda stranih ponuditelja koji cijenu iskazuju bez poreza na dodanu vrijednost za potrebe usporedbe cijena, na iskazanu cijenu bez poreza na dodanu vrijednost, u zapisniku o pregledu i ocjeni ponuda iskazati važeći porez na dodanu vrijednost (sukladno posebnim propisima RH: Zakon o porezu na dodanu vrijednost, NN 73/13, 99/13, 148/13, 153/13, 143/14, 115/16, 106/18, 121/19, 138/20, 39/22 i Pravilnik o porezu na dodanu vrijednost, NN 79/13, 85/13, 160/13, 35/14, 157/14, 130/15, 1/17, 41/17, 128/17, 1/19, 01/20, 1/21, 73/21 i 41/22), a kako bi osigurao jednak tretman u usporedbi ponuda.

Ponuda se izrađuje bez naknade.

### 7.5. Rok valjanosti ponude

Rok valjanosti ponude je **minimalno 90 (devedeset) dana** od isteka roka za dostavu ponuda i mora biti naveden u **obrascu ponude – Ponudbeni list** **(Prilog I. Ponudbeni list).**

### 7.6. Kriterij za odabir ponude (za sve grupe predmeta nabave)

Kriterij odabira ponude je ekonomski najpovoljnija ponuda (ENP).

Obzirom da Naručitelj ne može koristiti pravo na pretporez, uspoređuje cijene ponude s porezom na dodanu vrijednost.

Ekonomski najpovoljnija ponuda utvrđuje se na temelju sljedećih kriterija:

* Ukupna cijena ponude sa PDV-om
* Jamstveni rok za otklanjanje nedostataka

Kriteriji za odabir ekonomski najpovoljnije ponude i njihov relativni značaj:

|  |  |
| --- | --- |
| **KRITERIJ** | **MAKSIMALNI BROJ BODOVA**  **PO KRITERIJU** |
| Ukupna cijena ponude sa PDV-om (Fmax) | 70 |
| Jamstveni rok za otklanjanje nedostataka (Jmax) | 30 |
| Ukupno (Emax) | 100 |

Uz ukupnu cijenu ponude, Naručitelj je odlučio da će kao dodatni kriterij za odabir ekonomski najpovoljnije ponude utvrditi **jamstveni rok** te dodatne bodove dodjeljivati za jamstveni rok za otklanjanje nedostataka koji je duži od minimalnog jamstvenog roka od 24 mjeseca.

Svaki od navedenih kriterija ocjenjuje se zasebno sukladno niže navedenim zahtjevima, a zbroj bodova dobiven kroz svaki od kriterija određuje ukupan broj bodova na način da se upisuje cjelobrojna vrijednost (uz zaokruživanje na dvije decimalne jedinice). Maksimalan broj bodova koja svaka ponuda može ostvariti zbrojem svih bodova po oba kriterija je 100.

Ekonomski najpovoljnija ponuda je valjana ponuda koja ostvari najveći broj bodova.

Ukupna ocjena ponude izračunava se po slijedećoj formuli: **E = F + J**

Ukupnu vrijednost ponude Naručitelj je definirao kao odnos kvalitativnog dijela - trajanja jamstvenog roka za otklanjanje nedostataka te financijskog dijela ponude.

Odnos kvalitativnog i financijskog dijela ponude

|  |  |
| --- | --- |
| **KRITERIJ** | **TEŽINSKI OMJERI** |
| Financijski dio ponude (f) | 70 |
| Kvalitativni dio - trajanje jamstvenog roka za otklanjanje nedostataka (j) | 30 |

**7.6.1. Financijski dio ponude – ukupna cijena ponude**

Ovim kriterijem se ocjenjuje cijena ponude gospodarskog subjekta. Maksimalan broj bodova koji se može ostvariti u okviru ovog kriterija iznosi 70 bodova, a može ga ostvariti ona ponuda sa najmanjom ponuđenom cijenom sa PDV-om.

Vrednovanje financijskog dijela ponude provodi se po slijedećoj formuli:

F=f x Cmin/Cj

Pri čemu je:

* + Cj –cijena j-te ponude sa PDV-om
  + f= 70 težina financijskog dijela ponude
  + Cmin cijena ponude sa PDV-om s najnižom ponuđenom cijenom
  + F - broj bodova koje po financijskom kriteriju ostvari svaka ponuda

Broj bodova za promatranu ponudu po kriteriju cijene, dobiven po gore navedenoj formuli, utvrđuje se kao cijeli broj (uz zaokruživanje na dva decimalna mjesta).

**7.6.2. Kvalitativni dio ponude - Jamstveni rok za otklanjanje nedostataka**

Maksimalan broj bodova koji ponuditelj može ostvariti u okviru ovog kriterija je 30 bodova. Minimalno trajanje jamstvenog roka za otklanjanje nedostataka u punom opsegu na isporučenu robu je 24 mjeseca od dana obavljene uspješne primopredaje.

Bodovi za dulji jamstveni rok dodjeljivati će se u skladu sa sljedećom skalom bodova:

|  |  |
| --- | --- |
| **Trajanje jamstvenog roka** | **Broj bodova** |
| 24 mjeseca | 0 |
| 25 - 30 mjeseca | 5 |
| 31 - 41 mjeseci | 15 |
| 42 – 52 mjeseca | 25 |
| 53 i više mjeseci | 30 |

**Trajanje jamstvenog roka ponuditelj daje u Izjavi o dostavi jamstva za otklanjanje nedostataka u jamstvenom roku (Prilog IV. ovog Poziva na dostavu ponuda) te Izjava predstavlja sastavni dio ponude.**

U sklopu jamstvenog roka na isporučenu i montiranu robu, prava iz jamstva moraju obuhvaćati minimalno sljedeće:

• usluge popravka i otklanjanja svih nedostataka i kvarova na isporučenoj robi za vrijeme i pod uvjetima jamstvenog roka;

• ukoliko u roku za otklanjanje nedostataka i kvarova ne otkloni nastali kvar ili nedostatak, odabrani ponuditelj je dužan zamijeniti robu kojoj nije otklonjen kvar ili nedostatak novom robom istih ili boljih tehničkih specifikacija, o svom trošku.

Jamstveni rok moguće je iskazivati isključivo cijelim brojem (ne decimalnim) u mjesecima (npr. 24, 38, 49 i sl.).

Ukoliko izjava nije dostavljena u roku za dostavu ponuda ili ne sadrži navod o trajanju jamstvenog roka smatrat će se da ponuditelj nudi minimalni jamstveni rok.

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu.

Najpovoljnija je ona ponuda koja je ostvarila ukupni najveći broj bodova sukladno definiranim kriterijima za odabir ponude.

### 7.7. Pojašnjenje i upotpunjavanje dokumenata

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet dana. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

## 8. OSTALE ODREDBE

### 8.1. Vrsta, sredstvo i uvjeti jamstva (za sve grupe predmeta nabave)

Neovisno o sredstvima jamstva koje je Naručitelj odredio ovom točkom Poziva, ponuditelj može kao jamstvo dati novčani polog u traženom iznosu. U tom slučaju ponuditelj je obvezan novčani polog uplatiti na žiro račun naručitelja ***Hrvatski Crveni križ Gradsko društvo Crvenog križa Koprivnica, Braće Radića 7, 48000 Koprivnica, OIB: 86728714397, IBAN: HR8423860021552004869, Model: 99-OIB uplatitelja, opis plaćanja: jamstvo za ozbiljnost ponude/jamstvo za uredno izvršenje ugovora/jamstvo za otklanjanje nedostataka.***

U slučaju zajednice gospodarskih subjekata Naručitelj će prihvatiti jamstvo u obliku novčanog pologa bilo kojeg člana zajednice gospodarskih subjekata. Naručitelj će prihvatiti i jamstvo u obliku novčanog pologa koje daju članovi zajednice gospodarskih subjekata za svoj dio garancije, a koje u ukupnom zbroju predstavljaju traženu visinu jamstva.

***8.1.1. Jamstvo za ozbiljnost ponude (za sve grupe predmeta nabave)***

Ponuditelj je obvezan u sklopu svoje ponude dostaviti jamstvo za ozbiljnost ponude u apsolutnom iznosu od:

|  |  |  |
| --- | --- | --- |
| **Broj i naziv grupe predmeta nabave** | **Procijenjena vrijednost grupe (u HRK)** | **Iznos jamstva za ozbiljnost ponude (u HRK)** |
| GRUPA 1: Nabava namještaja | 390.000,00 | **10.000,00** |
| GRUPA 2: Nabava profesionalne kuhinje | 727.551,23 | **20.000,00** |

Jamstvo se može dostaviti u obliku:

* Bankarske garancije na poziv ili
* Novčanog pologa na račun Naručitelja.

Ukoliko ponuditelj dostavlja jamstvo u obliku bankarske garancije na poziv, u garanciji mora biti navedeno sljedeće:

Da je korisnik garancije Hrvatski Crveni križ Gradsko društvo Crvenog križa Koprivnica, Braće Radića 7, 48000 Koprivnica,

Da se garant obvezuje bezuvjetno, neopozivo i na prvi pismeni poziv korisnika garancije, bez prigovora isplatiti navedeni iznos:

|  |  |  |
| --- | --- | --- |
| **Broj i naziv grupe predmeta nabave** | **Procijenjena vrijednost grupe (u HRK)** | **Iznos jamstva za ozbiljnost ponude (u HRK)** |
| GRUPA 1: Nabava namještaja | 390.000,00 | **10.000,00** |
| GRUPA 2: Nabava profesionalne kuhinje | 727.551,23 | **20.000,00** |

u slučaju:

* odustajanja ponuditelja od svoje ponude u roku njezine valjanosti,
* dostavljanja lažnih podataka,
* neprihvaćanja ispravka računske greške,
* nedostavljanja izvornika ili ovjerenih preslika zatraženih od strane Naručitelja,
* odbijanja potpisivanja ugovora o nabavi.

Za naplatu jamstva za ozbiljnost ponude dovoljno je da se ostvari jedan (bilo koji) od prethodno navedenih uvjeta.

U slučaju zajednice gospodarskih subjekata, jamstvo za ozbiljnost ponude:

* mora glasiti na sve članove zajednice, a ne samo na jednog člana ili
* jedan član zajednice može biti nalogodavac, međutim jamstvo mora sadržavati navod o tome da je riječ o zajednici gospodarskih subjekata i navedeni članovi zajednice ponuditelja ili
* svaki član zajednice gospodarskih subjekata dostavlja jamstvo za svoj dio jamstva kumulativno do ukupno traženog iznosa

Jamstvo za ozbiljnost ponude mora trajati minimalno sukladno roku valjanosti ponude. Gospodarski subjekt može dostaviti jamstvo koje je duže od roka valjanosti ponude.

Ako tijekom postupka nabave istekne rok valjanosti ponude i jamstva za ozbiljnost ponude, Naručitelj će prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od 5 dana.

Ako ponuditelj uplati novčani polog kao jamstvo za ozbiljnost ponude, dužan je u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Naručitelj je obvezan vratiti ponuditeljima jamstvo za ozbiljnost ponude u roku od deset dana od dana potpisivanja ugovora o nabavi, odnosno dostave jamstva za uredno izvršenje ugovora o nabavi, a presliku jamstva obvezan je pohraniti.

***8.1.2. Jamstvo za uredno ispunjenje ugovora (za sve grupe predmeta nabave)***

Za uredno ispunjenje ugovora odabrani ponuditelj dostavlja solemniziranu bjanko zadužnicu ovjerenu kod javnog bilježnika **u iznosu od 10% (deset posto) od vrijednosti ugovora bez PDV-a,** u roku od 10 dana od potpisa ugovora.

Navedeno jamstvo koristit će se u slučaju povrede ugovornih obveza od strane odabranog ponuditelja, jednostranom raskidu ugovora od strane odabranog ponuditelja, nastajanja štete za Naručitelja zbog kašnjenja ili drugog razloga.

U slučaju produljenja roka izvršenja ugovora ponuditelj je dužan produljiti trajanje jamstva za uredno ispunjenje ugovora za slučaj povrede ugovornih obveza na razdoblje produljenog trajanja izvršenja ugovora.

U slučaju sklapanja ugovora sa zajednicom gospodarskih subjekata jamstvo za uredno ispunjenje ugovora može dostaviti bilo koji član iz zajednice gospodarskih subjekata, u cijelosti ili parcijalno s članom/ovima zajednice, pod uvjetom da jamstvo za uredno ispunjenje ugovora, u bilo kojem slučaju treba iznositi 10% (deset posto) od vrijednosti ugovora bez PDV-a.

Također, svaki član zajednice gospodarskih subjekata može dostaviti jamstvo za svoj dio jamstva kumulativno do ukupno traženog iznosa.

Ako jamstvo za uredno izvršenje ugovora ne bude naplaćeno, Naručitelj će ga vratiti odabranom ponuditelju nakon izvršenja svih ugovornih obaveza.

***8.1.3. Jamstvo za otklanjanje nedostataka u jamstvenom roku (za sve grupe predmeta nabave)***

Minimalni jamstveni rok za kvalitetu isporučene robe iznosi 24 mjeseca, računajući od dana uredno izvršene primopredaje robe i potpisa primopredajnog zapisnika.

U sklopu jamstvenog roka na isporučenu i montiranu robu, prava iz jamstva moraju obuhvaćati minimalno sljedeće:

• usluge popravka i otklanjanja svih nedostataka i kvarova na isporučenoj robi za vrijeme i pod uvjetima jamstvenog roka;

• ukoliko u roku za otklanjanje nedostataka i kvarova ne otkloni nastali kvar ili nedostatak, odabrani ponuditelj je dužan zamijeniti robu kojoj nije otklonjen kvar ili nedostatak novom robom istih ili boljih tehničkih specifikacija, o svom trošku.

Usluge popravka i otklanjanja svih nedostataka i kvarova na isporučenoj robi odabrani ponuditelj za vrijeme i pod uvjetima jamstvenog roka mora pružati u roku od maksimalno 14 dana od dana zaprimanja pisane obavijest Naručitelja.

Jamstvo za otklanjanje nedostataka u jamstvenom roku odabrani ponuditelj dužan je dostaviti Naručitelju u obliku solemnizirane bjanko zadužnice sukladno Pravilniku o obliku i sadržaju bjanko zadužnice (Narodne novine, broj 115/12 i 82/17), **koja minimalno pokriva iznos** od 10% (deset posto) vrijednosti isporučene robe bez PDV-a.

U slučaju sklapanja ugovora sa zajednicom gospodarskih subjekata jamstvo za otklanjane nedostataka u jamstvenom roku može dostaviti bilo koji član iz zajednice gospodarskih subjekata, u cijelosti ili parcijalno s članom/ovima zajednice, pod uvjetom da jamstvo za otklanjanje nedostataka u jamstvenom roku, u bilo kojem slučaju treba iznositi 10% (deset posto) od vrijednosti ugovora bez PDV-a.

Također, svaki član zajednice gospodarskih subjekata može dostaviti jamstvo za svoj dio jamstva kumulativno do ukupno traženog iznosa.

Ovo jamstvo Naručitelj će aktivirati u slučaju da odabrani ponuditelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Jamstvo za otklanjanje nedostataka odabrani ponuditelj dužan je dostaviti Naručitelju prilikom isporuke robe, odnosno prilikom potpisa primopredajnog zapisnika.

Neiskorišteno jamstvo će biti vraćeno odabranom ponuditelju po izvršenim obvezama iz ugovora, odnosno po isteku njegova važenja.

Ponuditelji uz ponudu prilažu Izjavu o dostavi jamstava za otklanjanje nedostataka u jamstvenom roku (primjer - Prilog III).

### 8.2. Rok, način i uvjeti plaćanja

Predujam je isključen kao i traženje sredstava osiguranja plaćanja.

Vrijednost nabavljene opreme obračunat će se i naplatiti nakon u cijelosti izvršene isporuke robe od strane Izvršitelja, a sve temeljem jediničnih cijena iz ponudbenog troškovnika.

Naručitelj se obvezuje ovjereni dio računa platiti Ponuditelju/članu zajednice ponuditelja po uspješno izvršenoj primopredaji opreme koja predstavlja predmet ove nabave i to u roku od 30 (trideset) dana od dana primitka računa.

Ako se dio ugovora o nabavi daje u podugovor, tada će za usluge koje će izvesti podugovaratelji, Naručitelj izvršiti plaćanje neposredno svakom podugovaratelju koji je naveden u ugovoru. Ponuditelj mora svom računu obvezno priložiti račune svojih podugovaratelja koje je prethodno potvrdio.

Isporučitelj je obvezan naznačiti koje iznose i na koji način treba plaćati podugovarateljima, odnosno članovima zajednice gospodarskih subjekata. Naručitelj će plaćanje izvršiti na poslovni račun odabranog ponuditelja, odnosno člana zajednice gospodarskih subjekata i podugovaratelja.

Napomena: Odabrani ponuditelj Naručitelju izdaje Elektronički račun (e-Račun) sukladno europskoj normi EN 16931-1:2017 i njezinim ispravcima, izmjenama i dopunama, sukladno Direktivi 2014/55/EU i dostavljen putem elektroničke pošte na adresu [racunovodstvo@hck-koprivnica.hr](mailto:racunovodstvo@hck-koprivnica.hr).

### 8.3. Datum, vrijeme i mjesto dostave ponuda

Rok za dostavu ponude je zaključno do **23. studenog 2022. godine** **do 14:00 sati** bez obzira na način dostave.

Ponuda se dostavlja na adresu sjedišta Naručitelja: **Hrvatski Crveni križ Gradsko društvo Crvenog križa Koprivnica, Braće Radića 7, 48000 Koprivnica,** s naznačenim podacima iz točke 7.3. ovog Poziva.

Ponuda se može dostaviti poštom ili neposredno na urudžbeni zapisnik. Kada ponuditelj neposredno dostavlja ponudu, izmjenu i/ili dopunu ponude, odnosno pisanu izjavu o odustajanju od dostavljene ponude Naručitelj će mu o tome izdati potvrdu.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Svaka pravodobno dostavljena ponuda, izmjena i/ili dopuna ponude upisuje se u Upisnik o zaprimanju ponuda te dobiva redni broj prema redoslijedu zaprimanja. Upisnik je sastavni dio Zapisnika o otvaranju, pregledu i ocjeni ponuda.

### 8.4. Donošenje odluke o odabiru ili poništenju

Naručitelj će donijeti Odluku o odabiru ili Odluku o poništenju te istu dostaviti na uvid ponuditeljima (poštom ili mailom)*.* Također, Naručitelj će objaviti predmetnu Odluku na istom mjestu gdje je objavljen i Poziv na dostavu ponuda.

Rok za donošenje odluke o odabiru ili odluke o poništenju postupka nabave iznosi najduže 60 dana od isteka roka za dostavu ponuda.

Nakon odabira najpovoljnije ponude, Naručitelj sklapa ugovor s odabranim ponuditeljem. Ugovor o nabavi se sklapa na temelju uvjeta iz Poziva na dostavu ponuda, odabrane ponude, *„Pravila o provedbi postupaka nabave za neobveznike Zakona o javnoj nabavi*“ te sukladno važećim zakonskim propisima koji reguliraju obvezne odnose.

Naručitelj poništava postupak nabave ako nakon isteka roka za dostavu ponuda: nije pristigla niti jedna ponuda; nije dobio niti jednu valjanu ponudu; nakon odbijanja ponuda ne preostane nijedna valjana ponuda.

**PRILOG I. Ponudbeni list sa prilozima**

Dostupan za preuzimanje na stranici strukturnifondovi.hr

**PRILOG II. Troškovnik za grupu 1 i 2 predmeta nabave**

Dostupan za preuzimanje na stranici strukturnifondovi.hr

**PRILOG III. Izjava o nepostojanju razloga isključenja**

Dostupna za preuzimanje na stranici strukturnifondovi.hr

**PRILOG IV. Izjava o jamstvu**

Dostupna za preuzimanje na stranici strukturnifondovi.hr

**PRILOG V. Nacrt ugovora o nabavi**

Dostupan za preuzimanje na stranici strukturnifondovi.hr

*Napomena: Izjave koje čine priloge III. i IV. predstavljaju prijedlog izjava te ponuditelj može dostaviti svoj obrazac predmetne izjave uz uvjet da isti sadržajno odgovara prilozima III. i IV. ovog Poziva na dostavu ponuda.*